**Regulamentul privind desfășurarea Loteriei fiscale**

1. **DISPOZIȚII GENERALE**
2. Loteria fiscală este o măsură de a contribui la combaterea evaziunii fiscale prin limitarea achitărilor efectuate prin numerar.
3. Desfășurarea Loteriei fiscale are scopul de a contribui la sensibilizarea cetățenilor aferent promovării efectuării achitărilor fără numerar prin utilizarea card-urilor bancare, precum și cointeresarea, implicarea și responsabilizarea cetățenilor de a înregistrara veniturile în scopuri fiscale realizate de comercianți din vânzarea bunurilor și prestarea serviciilor direct către populație.
4. Organizatorul Loteriei fiscale (denumită în continuare - Loterie) este Serviciul Fiscal de Stat (denumit în continuare „Organizator”).
5. Pentru organizarea Loteriei Organizatorul are dreptul de a atrage persoane terțe.
6. În cadrul Loteriei au dreptul să participe:

Persoanele fizice care au atins vârsta de 18 ani, deținători a unui card bancar emis de o bancă licențiată din Republica Moldova (denumit în continuare „Card-”), care au efectuat tranzacții de achitare bunuri/servicii conform termenului de desfășurare a Loteriei și care sunt pe deplin de acord cu termenii și regulile (denumite în continuare Regulile Loteriei) de organizare a Loteriei.

1. Loteria se desfășoară anual pe întreg teritoriul Republicii Moldova (în continuare - Teritoriul desfășurării Loteriei), de la 1 ianuarie până în 31 decembrie a anului în curs (denumit în continuare „Termenul de desfășurare a Loteriei”).
2. Loteria se organizează Trimestrial și este compusă din 4 (patru) etape intermediare (denumite în continuare „Etapa”) și 2 (două) ediții speciale (denumite în continuare „Ediții speciale”):

Prima etapă – ianuarie - martie inclusiv;

Cea de-a doua etapă – aprilie - iunie inclusiv;

Cea de-a treia etapă – iulie - septembrie inclusiv;

Cea de-a patra etapă octombrie - decembrie inclusiv;

Ediția specială I – în perioada sărbătorilor de Paști;

Ediția specială II – în perioada sărbătorilor de iarnă (Crăciunul, Anul Nou).

1. La fiecare etapă a Loteriei se va efectua o tragere la sorți pentru tranzacțiile efectuate cu Carduri la POS terminale deservite de băncile licențiate din Republica Moldova la efectuarea plăţii pentru mărfuri şi servicii.
2. În cadrul Loteriei participă doar tranzacțiile în valoare mai mare de 50 lei.
3. Nu corespund condiţiilor Loteriei:

Tranzacțiile de extragere a numerarului de pe contul de card;

Tranzacțiile efectuate de către nerezidenți pe teritoriul Republicii Moldova;

Tranzacțiile efectuate cu cardul bancar de către persoanele fizice în afara Republicii Moldova;

Tranzacţiile efectuate cu Carduri emise de băncile sau instituţii de peste hotarele Republicii Moldova;

Transferuri ale mijloacelor de pe contul Cardului pe conturile bancare ale persoanelor fizice și/sau persoane juridice, (person to person, în continuare P2P), inclusiv tranzacții pentru achitarea impozitelor şi altele;

Alimentările contului de Card a Persoanelor fizice şi/sau juridice;

Tranzacțiile efectuate cu Carduri pentru achitarea ratelor şi a pariurilor în cazinouri şi alte instituţii de jocuri de noroc;

Tranzacțiile efectuate prin cardurile emise în Republica Moldova în magazine electronice din Republica Moldova (Internet).

1. **DETERMINAREA CÂŞTIGĂTORULUI LOTERIEI**
2. La fiecare etapă Organizatorul determină deţinătorii premiilor (denumiţi în continuare Câștigători) prevăzuți în punctul 5 în conformitate cu fiecare etapă.
3. Băncile licențiate emitente din Republica Moldova vor prezenta Organizatorului informația privind tranzacțiile efectuate cu cardurile bancare, trimestrial, până la data de 10 a lunii următoare trimestrului de gestiune, conform anexei nr. 1 la prezentul Regulament, care va conține următoarele date:

Data tranzacţiei în formatul ziua.luna.anul şi ora;

Cardul mascat primele 6 cifre şi ultimele 4 ale numărului cardului;

Suma tranzacţiei, cu 2 decimale;

Valuta tranzacţiei;

Banca emitentă a cardului bancar;

Codul de autorizare eliberat de banca emitentă pentru tranzacţia respective (Approval Code, în continuare „App code”);

Numărul de referinţă a tranzacţiei (Retrieval Reference Number, în continuare “RRN”);

Identificatorul terminalului/comerciantului unde a fost efectuată tranzacţia.

1. Organizatorul va generaliza informația prezentată de către bănci până la data de 15 a lunii următoare trimestrului de gestiune.
2. Tragerile la sorți se vor efectua a treia joi din luna următoare trimestrului de gestiune și se vor lua în considerare doar tranzacții efectuate cu Carduri în perioada aferentă trimestrului de referință.
3. Pentru Edițiile speciale băncile licențiate emitente din Republica Moldova vor prezenta Organizatorului, în termen de 10 zile de la data încheierii sărbătorilor, informația privind tranzacțiile efectuate de către persoanele fizice cu cardurile bancare în perioadele:

a) pentru sărbătorile de iarnă: 1 decembrie a anului precedent – 8 ianuarie a anului în curs inclusiv;

b) pentru sărbătorile Pascale (Pastele, Paștele blajinilor), începînd cu prima zi a lunii în care va cădea, conform calendarului ortodox, sărbătoarea Paștelui, și pînă la data încheierii sărbătorilor pascale (Paștele blajinilor) inclusiv.

Informația urmează a fi prezentată conform anexei nr. 1 la prezentul Regulament.

1. Tragerile la sorți pentru Edițiile speciale se vor efectua în termen de 10 zile lucrătoare de la recepționarea informației menționate de la bănci.
2. Tragerile la sorţi a tranzacțiilor câștigătoare se vor efectua pe baza informație prezentată de către băncile licențiate emitente, aleatoriu, în mod automatizat, prin intermediul platformei Random.org.
3. Organizatorul va efectua tragerile la sorți cu ajutorul bazei de date excel cu toate tranzacțiile efectuate și înregistrate la fiecare etapă a Loterie, fiecărei tranzactii atribuindui-se un număr de ordine unic de participare. Pe site-ul Random.org se va indica numărul minim și maxim al tranzacțiilor înregistrate și acesta va genera numărul de ordine al tranzacției potențial cîștigătoare.
4. Tragerile la sorţi şi validarea câștigătorilor Loteriei va avea loc în prezența Comisiei numită prin Ordin de către directorul Organizatorului.
5. Lista tranzacțiilor câștigătoare, generată din sistem în data tragerii la sorţi, se va imprima pe suport de hârtie şi se va autoriza de către membrii Comisiei. În baza acestei liste se va întocmi Procesul-verbal cu rezultatele extragerii, care va fi semnat de către membrii Comisiei conform anexei nr. 2 la prezentul Regulament.
6. Lista tranzacțiilor câștigătoare va fi remisă de către Comisie în adresa băncilor licențiate emitente din Republica Moldova pentru a identifica câștigătorii. Băncile la rîndul său vor identifica și vor prezenta în adresa Organizarotului informația cu privire la câștigători conform anexei nr. 3 la prezentul Regulament.
7. Organizatorul va plasa pe pagina web [www.sfs.md](http://www.sfs.md) lista câștigătorilor la Loterie, conform anexei nr. 4 la prezentul Regulament, fiecărei Etape.
8. Câştigătorii Loteriei au dreptul să refuze Premiile, stipulate în punctul 25 al Regulamentului în formă scrisă.
9. **PREMIILE OFERITE**

**MODALITATEA DE TRANSFER A PREMIILOR**

1. În cazul îndeplinirii condițiilor Loteriei, participanții vor primi, prin tragere la sorți (tip selectare automată/electronică), următoarele premii:

**Pentru etapele 1-4:** 40 premii a câte 1000 lei, pentru fiecare tragere la sorți.

Valoarea totală a premiilor fiind **160000 lei** (40 premii\*1000 lei\*4 etape).

**Pentru Edițiile speciale:** 20 premii a câte 1500 lei pentru prima etapă și 20 premii a câte 1500 lei pentru a doua etapă.

Valoarea totală a premiilor fiind **60000 lei** (20 premii\*1500 lei\*2 ediții speciale).

1. Fondul total de câștiguri pentru desfășurarea Loteriei constituie **220000 lei**. Responsabilitatea Organizatorului este limitată la Fondul pentru câștiguri ale Loteriei.
2. Organizatorul va fi pe deplin responsabil pentru plata impozitelor, în consecinţa înmânării premiilor pentru câștigătorii Loteriei, în conformitate cu legislația Republicii Moldova.
3. Organizatorul remite lista câștigătorilor în adresa Direcției generale Trezoreria de Stat din cadrul Ministerului Finanțelor pentru a fi transferate premiile.
4. Premiile vor fi transferate câștigătorilor pe conturile de card, în MDL, în termen maxim de 10 (zece) zile lucrătoare, după publicarea listei câștigătorilor pe pagina web oficială a Organizatorului.
5. **MODALITĂŢILE DE PROMOVARE**

**ALE LOTERIEI FISCALE**

1. Derularea Loteriei se va realiza prin intermediul mai multor canale de promovare:

**Posturi TV.** Elaborarea spotului grafic TV, cu condiţiile Loteriei, care va fi amplasat la posturile TV conform grilei stabilite.

**Presa scrisă.** Plasarea publicităţii în ziare, care va intra în acţiune din a doua săptămână de la începerea Loteriei. Amplasările în ziare vor fi prezentate în formă de articol publicitar-informativ cu design-ul şi mesajul Loteriei, sau mesaje informative.

**Internet.** Plasarea comunicatelor de presă, banner-elor cu mesajul Loteriei, atât pe pagina web oficială a Organizatorului, cât şi pe reţeaua de socializare – Facebook.

1. **CERINȚE FAȚĂ DE GENERATORUL**

**DE NUMERE ALEATORII**

1. Rezultatele, date de generatorul de numere aleatorii urmează să fie:

Statistic independente;

Să fie protejat de orice interferență, care ar afecta rezultatele date de generator.

1. **PRELUCRAREA DATELOR**

**CU CARACTER PERSONAL**

1. Toate datele cu caracter personal colectate în cadrul acestei Loterii nu vor fi dezvăluite către terţi cu excepţia cazurilor în care Organizatorul trebuie să respecte obligaţiile impuse de legislaţia în vigoare.
2. Numele, prenumele câștigătorilor şi premiul câștigat va fi publicat pe pagina web oficială a Organizatorului, respectând legislația privind protecția datelor cu caracter personal.
3. **DISPOZIȚII FINALE**
4. Participanţii Loterie îşi asumă responsabilitatea personală pentru îndeplinirea tuturor exigenţelor în corespundere cu condiţiile Regulamentului.
5. Participând la Loterie toţi participanții Loteriei sunt în totalitate de acord cu Condiţiile de participare, înţeleg bine regulile şi se angajează să le îndeplinească.
6. În cazul apariției unor divergenţe ori probleme, ce nu sunt determinate în Regulament, Organizatorul ia decizia finală. Decizia Organizatorului este irevocabilă şi nu poate fi prezentat oricare apel din partea Participanţilor Loteriei.
7. Organizatorul nu poartă responsabilitatea pentru imposibilitatea participantului la Loterie de a îndeplini toate exigenţele în corespundere cu Regulamentul, de a primi/utiliza Premiul din oricare considerente (inclusiv în rezultatul condiţiilor de forţă majoră ori cele personale, ce nu depind de Organizator).
8. Participarea la Loterie este benevolă. Organizatorul este responsabil pentru colectarea şi prelucrarea datelor cu caracter personal în cadrul Loteriei.

Anexa nr. 1 la Regulament

**Informația privind tranzacțiile efectuate cu cardul bancar de către Băncile licențiate emitente de pe teritoriul Republicii Moldova**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr. d/o** | **Data tranzacţiei în formatul ziua.luna.anul şi ora** | **Cardul mascat primele 6 cifre şi ultimele 4 ale numărului cardului** | **Suma tranzacţiei, cu 2 decimale** | **Valuta tranzacţiei.** | **Banca emitentă a cardului bancar** | **Codul de autorizare eliberat de banca emitentă pentru tranzacţia respectivă (App Code)** | **Numărul de referinţă a tranzacţiei(RRN)** | **Identificatorul terminalului/comerciantului unde a fost efectuată tranzacţia** |
| **1** |  |  |  |  |  |  |  |  |
| **2** |  |  |  |  |  |  |  |  |
| **...** |  |  |  |  |  |  |  |  |

Anexa nr. 2 la Regulament

**PROCES - VERBAL NR. \_\_\_**

**privind privind validarea tranzacțiilor câştigătoare a Loteriei fiscale**

\_\_\_ \_\_\_\_\_\_\_\_\_\_\_\_\_ 2019 mun. Chişinău

În conformitate cu Loteria Fiscală aprobată prin HG , Comisia a extras şi a validat \_\_\_ câştigători, pentru \_\_\_etapă a Loteriei \_\_\_ \_\_\_\_\_\_\_\_\_\_\_\_ 2019 - \_\_\_ \_\_\_\_\_\_\_\_\_\_\_\_\_ 2019.

Câştigătorii au fost selectaţi în mod programistic din numărul total de participanţi la Loterie, aleatoriu, în mod automatizat, în baza tranzacțiilor efectuate cu cardul bancar.

Câştigătorii Campaniei în urma tragerii la sorţi organizate la data de \_\_ \_\_\_\_\_\_\_\_\_\_ 2019 sunt:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr. d/o** | **Data tranzacţiei în formatul ziua.luna.anul şi ora** | **Cardul mascat primele 6 cifre şi ultimele 4 ale numărului cardului** | **Suma tranzacţiei, cu 2 decimale** | **Valuta tranzacţiei** | **Banca emitentă a cardului bancar** | **Codul de autorizare eliberat de banca emitentă pentru tranzacţia respectivă (App code)** | **Numărul de referinţă a tranzacţiei**  **(RRN)** | **Identificatorul terminalului/comerciantului unde a fost efectuată tranzacţia** |
| **1** |  |  |  |  |  |  |  |  |
| **2** |  |  |  |  |  |  |  |  |
| **...** |  |  |  |  |  |  |  |  |

Anexa nr. 3 la Regulament

**Informația cu privire la câștigătorii Loteriei**

**prezentată de către Băncile licențiate emitente**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. d/o** | **Data tranzacţiei în formatul ziua.luna.anul şi ora** | **Cardul mascat primele 6 cifre şi ultimele 4 ale numărului cardului** | **Suma tranzacţiei, cu 2 decimale** | **Valuta tranzacţiei.** | **Banca emitentă a cardului bancar** | **Numele, prenumele clientului** | **Numărul contului de card în format IBAN** |
| **1** |  |  |  |  |  |  |  |
| **2** |  |  |  |  |  |  |  |
| **...** |  |  |  |  |  |  |  |

Anexa nr. 4 la Regulament

**Lista câștigătorilor Loteriei fiscale**

|  |  |  |  |  |  |
| --- | --- | --- | --- | --- | --- |
| **Nr. d/o** | **Numele, prenumele clientului** | **Data tranzacţiei în formatul ziua.luna.anul şi ora** | **Cardul mascat ultimele 4 cifre ale numărului cardului** | **Suma tranzacţiei, cu 2 decimale** | **Valuta tranzacţiei** |
| **1** |  |  |  |  |  |
| **2** |  |  |  |  |  |
| **...** |  |  |  |  |  |